Þorsteinn Erlingsson

Þorsteinn ERLINGSSON (n. 27-an de septembro 1858 en Stóra Mörk, Rangárvallasýsla ; m. la 28-an de septembro 1914 en Rejkjaviko) estis islanda verkisto, kiu verkis ĉefe poemojn kaj kantojn.

La verkaro de Þorsteinn estas influita de Romantikismo kaj la realismo, kiun li renkontis en Danio. Kiel socialisto, li kritikis la monarkion kaj kapitalismon, la danan regadon en Islando, kaj kiel ateiston la eklezion. Aldone al socialismaj kantoj li ankaŭ verkis poemojn pri la historio kaj naturo de Islando. 

En 1896 li revenis al Islando, kie liaj poemoj unue estis publikigitaj en libroformo en 1897 sub la titolo Þyrnar. Li laboris kiel ĵurnalisto en Seyðisfjörður kaj Bíldudalur. Ĉirkaŭ la jarcentŝanĝo li ankaŭ publikigis gazeton. En 1903 li ekloĝis en Rejkjaviko, kie li mortis pro pulminflamo en 1914. .

Málleysingjar, volumo de noveloj, estis publikigita postmorte en 1928, same kiel kolektitaj verkoj en 1958. 

Þorsteinn ankaŭ laboris kiel tradukisto. Inter aliaj verkoj, li tradukis la Vojaĝojn de Gulivero kaj la Rakontojn de Munchausen de Rudolf Erich Raspe en la islandan. 

 Verkaro 

 Thornar (poemoj, 1897)
 Eiðurinn (poemoj, 1913)
 Mállesyingjar (rakontoj, 1928)
 Rit (kolektitaj verkoj en 3 volumoj, 1958)

 En Esperanto aperis 

 Sekrete (El la „Ĵuro“), poemo trad. de Jón Dan (Jónsson) https://poetika.esperanto.is/ljod.php?ID=296

 Referencoj 

Kategorio:Islandaj poetoj